OpenLLM-France/wikimedia huggingface dataset:
# Novoaleksàndrovka (Stroítel)

* Per a altres significats, vegeu «Novoaleksàndrovka».
Novoaleksàndrovka - Новоалександровка (rus) - és un poble (un khútor) de l'óblast de Bélgorod, a Rússia. El 2010 tenia 42 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# NGC 62

NGC 62 és una galàxia espiral barrada localitzada a la constel·lació de la Balena. S'hi troba en ascensió recta 00h 17m 05.4s, dec −13° 29′ 15″ i té una magnitud aparent de 13.5.

## Referències

* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ «The morphological catalogue of galaxies equatorial survey». Astronomical Journal, 1993, pàg. 1637–1658. DOI: 10.1086/116543.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* «NGC 0062». NASA/IPAC Extragalactic Database. National Aeronautics and Space Administration / Infrared Processing and Analysis Center, 2008. [Consulta: 29 gener 2010].
# Ponta Delgada

Ponta Delgada és una ciutat i municipi de les Açores (Portugal), el principal de l'illa de São Miguel. És la capital del Govern Regional (altres capitals: Angra, capital històrica i seu del bisbat i Horta, seu legislativa). Ponta Delgada, el nucli més poblat del municipi, té 46.102 habitants en la zona urbana. En el terme hi ha també l'aeroport internacional de l'illa, el Joan Pau II. Ponta Delgada se subdivideix en 24 parròquies (freguesías, en portuguès):
| Ajuda da Bretanha Arrifes Candelária Capelas Covoada Fajã de Baixo Fajã de Cima Fenais da Luz Feteiras Ginetes Livramento Mosteiros | Pilar da Bretanha Relva Remédios Santa Bárbara Santa Clara Santo António São José (Ponta Delgada) São Pedro (Ponta Delgada) São Roque São Sebastião (Ponta Delgada) São Vicente Ferreira Sete Cidades |

## Demografia

Població del municipi de Ponta Delgada (1849 – 2004) :
| 1849 | 1900 | 1930 | 1960 | 1981 | 1991 | 2001 | 2004 |
| 31.344 | 52.120 | 54.790 | 74.306 | 63.804 | 61.989 | 65.854 | 64.516 |

## Enllaços externs

* Fotos de Ponta Delgada
# Mañana a esta hora

Mañana a esta hora és una pel·lícula dramàtica colombiano-canadenca de 2017 dirigida per Lina Rodríguez i protagonitzada per Laura Osma i Maruia Shelton. Va participar en importants esdeveniments a nivell internacional com el Festival de Cinema de Locarno, el Festival Internacional de Cinema de Mar del Plata i la Mostra Internacional de Cinema de São Paulo, entre d'altres.

## Sinopsi

Adelaida és una jove bonica que viu amb els seus pares en un petit apartament a la ciutat de Bogotà. Tot en aquesta família funciona amb un perfecte però delicat equilibri que comença a trencar-se quan arriben les típiques dificultats de l'adolescència per a Adelaide. Després de discutir repetidament amb la seva mare, cosa que abans no ocorria, els problemes en el si familiar comencen a fer-se més freqüents. Però el veritable repte per a aquesta família arriba quan ocorre una inesperada tragèdia, que posarà a prova la unitat dels seus integrants.

## Repartiment

* Laura Osma és Adelaide.
* Maruia Shelton és Lena.
* Francisco Zaldúa és Francisco.
* Clara Monroy és Elsa.
* Francisco Restrepo és Jerónimo.
* Catalina Cabra és Catalina.
* Juan Miguel Santana és Antonio.
* Juan Pablo Cruz és Pablo.
* Valentina Gómez és Valeria.
* Alejandra Adarve és Camila.

## Referències

* ↑ «En Bogotá me sentía asfixiada: Lina Rodríguez». Arxivat de l'original el 2019-05-18. [Consulta: 10 octubre 2019].
* ↑ «Películas para descubrir la libertad de ser mujeres reales» (en castellà). [Consulta: 10 octubre 2019].
* ↑ «La complejidad de las relaciones de familia en ‘Mañana a esta hora’» (en castellà). [Consulta: 10 octubre 2019].
* ↑ Ficha de la película en Proimágenes Colombia. Consultado el 22 de septiembre de 2018.

## Enllaços externs

* Tràiler de la pel·lícula a YouTube
# Henri Padou (1928-1999)

Henri Padou (Tourcoing, 21 d'agost de 1928 - Marcq-en-Barœul, 16 de novembre de 1999) fou un nedador francès, especialista en estil lliure, que va competir durant les dècades de 1940 i 1950. Era fill del també medallista olímpic Henri Padou.
El 1948 va prendre part en els Jocs Olímpics d'Estiu de Londres, on disputà dues proves del programa de natació. Guanyà la medalla de bronze en els 4x200 metres lliures, formant equip amb Joseph Bernardo, René Cornu i Alexandre Jany, mentre en els 100 metres lliures quedà eliminat en sèries.

## Referències

* ↑ «Olympedia – Henri Padou, Jr.». [Consulta: 8 juliol 2021].
# Fletxa Valona 1945

La Fletxa Valona 1945 fou la 9a edició de la cursa ciclista Fletxa Valona. Es disputà el 3 de juny de 1945, entre Mons i Charleroi, sobre un recorregut de 213 kilòmetres. El vencedor fou el belga Marcel Kint, que s'imposà per tercera vegada consecutiva, una fita no igualada encara. Kint guanyà a l'esprint als seus quatre companys d'escapada. Els també belgues Lucien Vlaemynck i André Maelbrancke completaren el podi.

## Classificació final

| | Ciclista | Equip | Temps |
| 1 | Marcel Kint (BEL) | | 6h 12' 07" |
| 2 | Lucien Vlaemynck (BEL) | Alcyon-Dunlop | m. t. |
| 3 | André Maelbrancke (BEL) | Mercier-Hutchinson | m. t. |
| 4 | Brik Schotte (BEL) | Alcyon-Dunlop | m. t. |
| 5 | Vital Sneyders (BEL) | | m. t. |
| 6 | Richard Depoorter (BEL) | Helyett | + 2' 41" |
| 7 | Albert Sercu (BEL) | Dilecta | + 4' 07" |
| 8 | Sylvain Grysolle (BEL) | | + 4' 07" |
| 9 | Henri Renders (BEL) | | + 4' 07" |
| 10 | Jules Lowie (BEL) | | + 4' 07" |

## Referències

* ↑ «La Flèche Wallonne 1945». cyclingfever.com. [Consulta: 16 abril 2015].
* ↑ «9a edizione La Fléche Wallonne (1945)». museociclismo.it. [Consulta: 16 abril 2015].
* ↑ «La Fleche Wallone». cyclebase.nl. [Consulta: 16 abril 2015].

## Enllaços externs

* Web oficial
# Neoplàsia mieloproliferativa

El terme síndrome mieloproliferativa es referit a les neoplàsies mieloproliferatives (NMP), que són un grup de càncers hematològics rars en què es produeixen excés de glòbuls vermells, leucòcits o plaquetes a la medul·la òssia. Mielo es refereix a la medul·la òssia, proliferativa descriu el ràpid creixement de les cèl·lules sanguínies i la neoplàsia descriu aquest creixement com a anormal i incontrolat.
La sobreproducció de cèl·lules sanguínies s'associa sovint amb una mutació somàtica, per exemple en els marcadors del gen JAK2, CALR, TET2 i MPL.
En casos rars, algunes NMP com la mielofibrosi primària poden accelerar-se i convertir-se en leucèmia mieloide aguda.
A Catalunya, té una taxa de supervivència a cinc anys per a homes al voltant del 83% i per a dones al voltant del 84%.

## Classificació

La majoria d'institucions i organitzacions classifiquen els NMP com a càncers hematològics. En les NMP, la neoplàsia (creixement anormal) comença a ser benigna i posteriorment pot arribar a ser maligna.
A partir de 2016, l'Organització Mundial de la Salut llista les següents subcategories de NMP:
* Leucèmia mieloide crònica (LMC)
* Leucèmia neutròfila crònica (LNC)
* Policitèmia vera (PV)
* Mielofibrosi primària (MFP)
* Trombocitèmia essencial (TW)
* Leucèmia eosinofílica crònica
* NMP, inclassificable

## Referències

* ↑ «Preventing Myelofibrosis from Progressing to Acute Myeloid Leukemia». Arxivat de l'original el 2020-07-09. [Consulta: 9 juliol 2020].
* ↑ «Resultats dels Registres de Tumors Hospitalaris de l'Institut Català d'Oncologia en aliança amb l’Institut Català de la Salut 2013-2017». [Consulta: 30 agost 2020].
* ↑ «Are Myeloproliferative Neoplasms (MPNs) Cancer?». Arxivat de l'original el 2020-07-11. [Consulta: 10 juliol 2020].
* ↑ Arber, Daniel A.; Orazi, Attilio; Hasserjian, Robert; Thiele, Jürgen; Borowitz, Michael J.; Le Beau, Michelle M.; Bloomfield, Clara D.; Cazzola, Mario; Vardiman, James W. «The 2016 revision to the World Health Organization classification of myeloid neoplasms and acute leukemia» (en anglès). Blood, 127, 20, 19-05-2016, pàg. 2391–2405. DOI: 10.1182/blood-2016-03-643544. ISSN: 0006-4971. PMID: 27069254.
# Port Alberni

Port Alberni és una ciutat al Districte Regional d'Alberni-Clayoquot a la província de la Colúmbia Britànica, Canadà. Té una població total de 17.743 habitants, mentre que la de tota l'àrea metropolitana és de 25.396. Port Alberni és dins de la vall d'Alberni en l'extrem intern d'Alberni Inlet, l'ancorada més llarga de l'illa de Vancouver. L'altre extrem de l'ancorada es troba Barkley Sound. Port Alberni és considerat la “Capital Mundial del Salmó”, distinció també aclamada pel proper riu Campbell. És agermanada amb Abashiri a Hokkaido al nord del Japó.

## Història

Després d'un primer assentament rudimentari en 1860 per part de treballadors d'una empresa britànica, un any després, el capità del navili HMS Hecate, George Henry Richards, de la mateixa nacionalitat, va batejar amb el nom de “Port Alberni” en honor del militar català Pere d'Alberní (1747-1802), qui va estar destinat dos anys en la propera Illa de Nootka i en 1791 va explorar el Pacífic nord al costat del crioll peruà Manuel Quimper.

## Bibliografia

* VV.AA.. 200 catalans a les Amèriques. Barcelona: Comissió Catalana del Cinquè Centenari del Descobriment d'Amèrica, 1988. ISBN 84-393-0893-0.
# Fletxa Valona 1948

La Fletxa Valona 1948 fou la 12a edició de la cursa ciclista Fletxa Valona. Es disputà el 21 d'abril de 1948, entre Charleroi i Lieja, sobre un recorregut de 234 kilòmetres. El vencedor fou l'italià Fermo Camellini, que s'imposà en solitari en l'arribada a Lieja i que d'aquesta manera es convertia en el primer vencedor no belga d'aquesta cursa. Camellini s'escapà a mitja cursa i arribà a meta amb més de tres minuts sobre els belgues Brik Schotte i Camille Beeckman, que completaren el podi.

## Classificació final

| | Ciclista | Equip | Temps |
| 1 | Fermo Camellini (ITA) | Metropole | 6h 46' 06" |
| 2 | Brik Schotte (BEL) | Alcyon-Dunlop | + 3' 16" |
| 3 | Camille Beeckman (BEL) | Rochet-Dunlop | + 3' 16" |
| 4 | Lucien Lauck (FRA) | Metropole | + 3' 37" |
| 5 | Adolphe Verschueren (BEL) | Mercier-Hutchinson | + 5' 44" |
| 6 | Mauice Mollin (BEL) | Mercier-Hutchinson | + 5' 44" |
| 7 | Achiel Buysse (BEL) | Rochet-Dunlop | + 5' 44" |
| 8 | Gérard Buyl (BEL) | Carrara | + 5' 44" |
| 9 | Pino Cerami (ITA) | Peugeot | + 5' 44" |
| 10 | Albert Ramon (BEL) | Arliguie-Hutchinson | + 5' 44" |

## Referències

* ↑ Versnick, A. «Lo que fué la temporada internacional en ruta». El Mundo Deportivo, 20-11-1948, p. 4 [Consulta: 17 abril 2015].
* ↑ «La Flèche Wallonne 1948». cyclingfever.com. [Consulta: 17 abril 2015].
* ↑ «12a edizione La Fléche Wallonne (1948)». museociclismo.it. [Consulta: 17 abril 2015].
* ↑ «La Fleche Wallone». cyclebase.nl. [Consulta: 17 abril 2015].

## Enllaços externs

* Web oficial
# Kubanstroi

Kubanstroi - Кубаньстрой (rus) és un possiólok de la República d'Adiguèsia, a Rússia. Es troba a la confluència del riu Afips i el riu Kuban, a 18 km al nord-oest de Takhtamukai i a 112 km al nord-oest de Maikop, la capital de la república.
Pertany al municipi d'Afipsip.
# Neoaticisme

El Neoaticisme o estil neoàtic (de la regió històrica d'Atenes), és una fase de l'escultura antiga iniciada al segle segle II aC i closa al segle I a l'Àtica.
L'estil neoàtic és una reacció contra les extravagàncies barroques de l'art helenístic, va ser una manifestació primerenca de neoclassicisme. L'estil neoàtic emfatitza gràcia i encís, serenitat i animació,
Els tallers escultòrics neoàtics van ser desplaçats sobre tot a Atenes i van servir principalment la gran demanda dels col·leccionistes romans d'estàtues delssegles V a. C.- IV a. C., i de vegades de l'arcaic del segle VI a.C. El neoaticisme no produïa còpies (el mercat de les quals era ingent) sinó obres originals segons les característiques de l'època clàssica, inspirant-se en les obres més antigues.
El neoaticisme, malgrat que només va conèixer la seva dimensió escultòrica, va interessar també la pintura i l'arquitectura. Artistes neoàtics s'establiren directament a Roma, dominant la producció artística, com l'arquitecte Hermodor de Salamina.
Aquest terme va ser encunyat per l'arqueòleg alemany Friedrich Hauser (1859-1917), a Die Neuattischen Reliefs (1889) (Stuttgart: Verlag von Konrad Wittwer, 1889). El corpus que Hauser anomena "Neoàtic" consistia en baixos relleus amb vasos ceràmics i plaques decoratives, que emprava un estil figuratiu i traperia, que buscà per al seu canon models «clàssics» d'Atenes i de l'Àtica de finals del segle V i inicis del IV a. C.
El neoaticisme pot considerar-se com la primera manifestació del neoclassicisme, que demostra el coneixement del valor de l'art clàssic en el període hel·lenístic tardà.

## Referències

* ↑ Compareu l'expressiva violència i agonia de Laocoont i els seus fills.
* ↑ Richter, "A Neo-Attic Marble Vase" The Metropolitan Museum of Art Bulletin 19.1 (January 1924:10-13.
# Nathan Haas

Nathan Haas (Brisbane, Queensland, 12 de març de 1989) fou un ciclista australià, professional des de 2012 fins al 2021 en el ciclisme de carretera; de cara 2022 canvia a la modalitat de gravel. El seu darrer equip fou el Cofidis, equip de l'UCI World Tour i viu a Girona. En el seu palmarès destaquen les victòries al Herald Sun Tour i la Japan Cup del 2011.

## Palmarès

* 2010
** Vencedor de 2 etapes al Tour de Tasmània
* 2011
** 1r al Tour de Canberra i vencedor d'una etapa
** 1r al Tour de Mersey Valley i vencedor de 2 etapes
** 1r al Tour de Tasmània i vencedor d'una etapa
** 1r al Herald Sun Tour
** 1r a la Japan Cup
* 2012
** 1r a la Volta a la Gran Bretanya
* 2014
** 1r a la Japan Cup
** Vencedor d'una etapa al Herald Sun Tour
* 2016
** Vencedor d'una etapa a la Volta a Burgos
* 2018
** Vencedor d'una etapa al Tour d'Oman

### Resultats al Giro d'Itàlia

* 2013. Abandona (16a etapa)
* 2014. 104è de la Classificació general
* 2017. Abandona (11a etapa)
* 2020. 119è de la classificació general

### Resultats a la Volta a Espanya

* 2014. 143è de la classificació general
* 2016. Abandona (12a etapa)

### Resultats al Tour de França

* 2015. Abandona (17a etapa)

## Referències

* ↑ «Nathan Haas makes the switch to gravel racing for 2022» (en anglès). Cyclingnews, 02-12-2021. [Consulta: 3 març 2022].
* ↑ «Nathan Haas at Garmin-Sharp». Garmin-Sharp. Slipstream Sports LLC [Boulder, Colorado], 28-12-2012 [Consulta: 21 març 2014].
* ↑ El guanyador inicial va ser Jonathan Tiernan-Locke però va ser desposseït de la seva victòria per problemes amb el Passaport biològic

## Enllaços externs

* Fitxa a sitiodeciclismo.net
# Herrera de Soria

Herrera de Soria és un municipi de la província de Sòria, a la comunitat autònoma de Castella i Lleó. Pertany a la comarca de Pinares.

## Festes locals

Antigament la festa de la patrona de la vila, la Mare de Déu de la Nativitat, era el 8 de setembre, però actualment se celebra el tercer cap de setmana del mes d'agost. Són unes festes entranyables amb processó i que acaben amb una apetitosa calderada. A més el 24 d'agost també és una data especial, ja que se celebra un romiatge a l'ermita de Sant Bartomeu, ermita templària situada en el congost i on peregrinen molts dels habitants d'aquesta comarca soriano-burgalesa.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 12 març 2021].
# Firmino Bernardino

Firmino Bernardino (Venda do Pinheiro, Mafra, 19 de març de 1950) va ser un ciclista portuguès, que fou professional des del 1968 fins al 1975. Del seu palmarès destaquen una Volta a Portugal i dos cops la Volta a l'Algarve.

## Palmarès en ruta

* 1969
** Campió de Portugal en contrarellotge per equips amateur
* 1970
** 1r Gran Premi Robbialac i vencedor d'una etapa
* 1971
** Campió de Portugal en muntanya
* 1972
** Vencedor de 2 etapes de la Volta a Portugal
* 1974
** Vencedor d'una etapa de la Volta a Portugal
* 1976
** 1r de la Volta a Portugal i vencedor d'una etapa
* 1977
** Vencedor d'una etapa de la Volta a Portugal
* 1977
** Vencedor d'una etapa de la Volta a l'Algarve
* 1979
** 1r de la Volta a l'Algarve
** 1r del Trofeu Joaquim Agostinho
** 1r del Gran Premi Abimota
* 1980
** 1r de la Volta a l'Algarve

### Resultats al Tour de França

* 1975. Abandona (12a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# La Bastida (Salamanca)

La Bastida és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 51 | 46 | 37 | 35 |
# Nuestra Señora de la Altagracia

Nostra Senyora de la Altagracia o Verge de la Altagracia és una advocació mariana catòlica considerada com la «mare protectora i espiritual del poble dominicà». La seva festa patronal és el 21 de gener, dia festiu/no laborable a la República Dominicana en el qual molts fidels devots de la Verge concorren des de tot el territori dominicà a la basílica de Higüey, a la província La Altagracia.
Alguns historiadors i rectors de l'Església catòlica esmenten que a partir del 12 de maig de 1502 es duu a terme una parròquia en la Vila de Salvaleón de Higüey, sota les ordres del bisbe de Santo Domingo García Padilla, ja que en aquesta època havien arribat a Higüey els germans Trejo: Alonso i Antonio, els qui haurien portat la imatge de la Verge de la Altagracia al país; aquests provenien de Plasencia, localitat de la Comunitat Autònoma Extremadura, Castella; va ser a Extremadura en la localitat de Siruela on la verge se li va aparèixer a un agricultor sobre un arbre -d'aquí el seu nom- la més Alta Gràcia vinguda dels cels.
Una altra versió és la del canonge Luís Gerónimo de Alcocer, qui va escriure sobre l'arribada de la Verge a la colònia. En la seva relació de 1650, De Alcocer diu el següent: "consta que la van portar a aquesta illa dos hidalgos naturals de Pacència a Extremadura, anomenats Alonso i Antonio de Trejo que foren dels primers pobladors d'aquesta illa, persones nobles com consta d'una cèdula del Rei Felip I, any de 1506, en que encomana al Governador d'aquesta illa que els acomodi.

## Referències

* ↑ Castillo, Altagracia. «Hoy es Día de la Virgen de la Altagracia, madre protectora del pueblo dominicano». Santo Domingo, República Dominicana: El Día, 21-01-2015. [Consulta: 10 desembre 2015].
* ↑ Corcino, P. «Dominicanos veneran a Virgen de la Altagracia». El Diario, 21-01-2012. [Consulta: 10 desembre 2015].

## Enllaços externs

* Inici a la devoció a la Verge de la Altagracia
# Herrera del Duque

Herrera del Duque és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Firminy

Firminy és un municipi de França, al departament del Loira i a la regió Alvèrnia-Roine-Alps. El 2018 tenia 17.137 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 27 gener 2024].
# New Jersey Devils

Els New Jersey Devils són un equip professional d'hoquei sobre gel de la National Hockey League. Són membres de la Divisió Atlàntica de la Conferència Est.
L'equip juga com a local a l'Izod Center de Newark (Nova Jersey) de 18.000 espectadors, el pavelló dels New Jersey Nets de l'NBA. Els seus colors són el vermell, el negre i el blanc però el vermell és el predominant. A casa juguen amb jersei vermell i pantalons negres, i a fora juguen amb jersei blanc i pantalons negres.

## Història

L'equip fou fundat el 1974 com a Kansas City Scouts però juga a Nova Jersey des del 1982. Els Diables han guanyat tres vegades la Copa Stanley a les temporades 1994-95, 1999-00 i 2002-03. També han guanyat quatre campionats de conferència i sis campionats de divisió, el darrer el 2006.

## Història del nom

* Scouts de Kansas City: 1974-76
* Rockies de Colorado: 1976-82
* Devils de Nova Jersey: 1982-actualitat

## Palmarès

* Copa Stanley: 3 (1994-95, 1999-00, 2002-03)
* Campionats de Conferència: 4 (1994-95, 1999-00, 2000-01, 2002-03)
* Campionats de Divisió: 6 (1996-97, 1997-98, 1998-99, 2000-01, 2002-03, 2005-06)

## Enllaços externs

* lloc web oficial dels New Jersey Devils
* Sports E-Cyclopedia.com
* Madison Square Garden's Official NJ Devils Online News Hub Arxivat 2010-04-23 a Wayback Machine.
# Pot de Plom

Pot de Plom és una companyia teatral nascuda a Alcoi en 1992, any en què comença a oferir espectacles amb certa continuïtat, si bé anteriorment ja n'hi havien presentat alguns. El seu fundador i principal actor és Xavi Castillo, si bé no és l'únic. Varen ser els responsables de la sèrie emesa i produïda per RTVV Historietes Medievals basada en l'obra homònima.
Els seus espectacles solen ser de caràcter humorístic, sovint monòlegs, on s'analitza la realitat de manera satírica. Açò ha portat a aquesta companyia alguns problemes amb autoritats locals i autonòmiques, vinculades al Partit Popular (PP).

## Obres

* Pànic al centenari
* Jordiet contraataca
* The Best of Jordiet
* La Vengansa
* Historietes medievals
* L'estrany viatge
* El Chou
* Con la Iglesia hemos topao! (L'heretge de Xàtiva i altres històries)
* Xonan el guerrer
* Canvi Climàtic Circus
* Històries de Reis i Bufons
* Esclafamuntanyes
* Hamlet? Això ho pague jo
* València Zombi
* Verihueu-ho Show
* El Mono

## Referències

* ↑ La Companyia Arxivat 2011-09-02 a Wayback Machine. a la web de Pot de Plom [consulta: 8 de maig de 2011]
* ↑ Historietes medievals Arxivat 2011-09-02 a Wayback Machine. a la web de Pot de Plom [consulta: 8 de maig de 2011]
* ↑ El sueño de Pot de Plom article a Levante-EMV del 22 d'octubre de 2010 (castellà)
* ↑ «Caricatura de Zaplana, censurada.». Arxivat de l'original el 2011-09-02. [Consulta: 5 abril 2008].
* ↑ Ontinyent organitza un acte de desgreuge a l'actor censurat Arxivat 2011-09-02 a Wayback Machine. (castellà)
* ↑ Llega «L'heretge de Xàtiva» Arxivat 2011-09-02 a Wayback Machine. Arxivat 2012-12-20 a Wayback Machine. notícia a Levante-EMV del 17 de maig de 2007 (castellà)

## Enllaços externs

* Pot de Plom.com
# Hipertròfia ventricular esquerra

La hipertròfia ventricular esquerre (HVE) és l'engrossiment del múscul cardíac del ventricle esquerre, és a dir, la hipertròfia ventricular del costat esquerre.

## Causes

Tot i que la hipertròfia ventricular es produeix de manera natural com a reacció a l'exercici aeròbic i l'entrenament de força, amb més freqüència es coneix com una reacció patològica a una malaltia cardiovascular o a la pressió arterial alta. És un aspecte de la remodelació ventricular.
Tot i que l'HVE en si no és una malaltia, normalment és un marcador de la malaltia que afecta el cor. Els processos de malaltia que poden causar HVE inclouen qualsevol malaltia que augmenti la postcàrrega contra la qual s'ha de contraure el cor i algunes malalties primàries del múscul del cor. Les causes de l'augment de la postcàrrega que poden causar HVE inclouen l'estenosi aòrtica, la insuficiència aòrtica i la hipertensió. Les malalties primàries del múscul del cor que causen HVE es coneixen com a miocardiopaties hipertròfiques, que poden provocar insuficiència cardíaca.
La insuficiència mitral de llarga durada també condueix a l'HVE com a mecanisme compensatori.
Els gens associats inclouen l'osteoglicina (OGN).

## Referències

* ↑ «Ask the doctor: Left Ventricular Hypertrophy». [Consulta: 7 desembre 2007].
* ↑ «Rationale and design of the SMART Heart study: A prediction model for left ventricular hypertrophy in hypertension». Neth Heart J, vol. 15, 9, 2007, pàg. 295–8. DOI: 10.1007/BF03086003. PMC: 1995099. PMID: 18030317.
* ↑ «Integrated genomic approaches implicate osteoglycin (Ogn) in the regulation of left ventricular mass». Nat. Genet., vol. 40, 5, 01-05-2008, pàg. 546–52. DOI: 10.1038/ng.134. PMC: 2742198. PMID: 18443592.